ཨེ་ལཱིས་ཡ་ཌིདང་ཨོ་ཌི་སིསགཉིས་ནི་གནའ་བོའི་གྷི་རིག་གི་ཆེས་རིང་བའི་སྒྲུང་གཉིས་ཡིན་ལ།དེ་གཉིས་ལ་ཡོངས་གྲགས་སུཧོ་མུར་གྱི་སྒྲུངཞེས་སུ་གྲགས།སྒྲུང་དེ་གཉིས་ཀ་ནི་ནུབ་ཀྱི་ཤེས་རིག་གི་ལོ་རྒྱུས་སུ་ཆེས་སྔ་ཞིང་རླབས་ཆེ་ལ་གྲགས་པའི་དཔལ་གྱིས་ཕྱུག་ཡོད།དེང་གི་དུས་སུའང་།ངེད་ཅག་གིས་བདུད་མོ་སཱེ་རེནམཆན།མོ་ནི་བྱ་ལུས་མིའི་གདོང་བ་ཅན་ནམ་ཉ་ལུས་མིའི་གདོང་བ་ཅན་གྱི་མཚོ་ནང་གི་བདུད་མོ་ཞིག་སྟེ།གཞས་སྙན་མོ་བཏང་སྟེ་དེད་དཔོན་རྣམས་ཀྱི་ཡིད་སླུ་བར་བྱས་ནས་དེ་དག་གི་གྲུ་རྣམས་འཇིགས་སུ་རུང་བའི་གནས་སུ་འདྲེན་པར་བྱེདདང་།ཨ་ཁི་ལཱིས་ཟིའི་ཕྱི་རྟིངམཆན།ཨ་ཁི་ལཱིས་ཟི་ནི་མཚོའི་ལྷ་མོ་ཟླ་ཐི་སི་དང་དཔའ་བོ་ཕུ་ལཱེ་ཟི་གཉིས་ཀྱི་སྲས་ཡིན་ལ།ཁོང་བཙས་མ་ཐག་ཡུམ་གྱིས་ཁོང་ལྷའི་ཆུ་བོའི་ནང་དུ་བཞག་སྟེ་མཚོན་གྱིས་རྒོལ་ཏུ་མེད་པའི་དངོས་གྲུབ་ཐོབ་པར་བྱས།ཡིན་ནའང་ཁོང་གི་ལུས་ལས་ཕྱི་རྟིང་གཅིག་པུ་ལྷའི་ཆུས་མ་གོས་པས་རྗེས་སུ་ཉི་མའི་ལྷས་དེ་ལ་མདའ་བརྒྱབ་སྟེ་ཁོང་བཀྲོངས།རྗེས་སུ་ཨ་ཁི་ལཱིས་ཟིའི་ཕྱི་རྟིང་ཞེས་པ་མི་དཔའ་བོ་དང་དབང་ཐང་ཅན།ཡོན་ཏན་ཅན་སོགས་ལའང་ཞན་པའམ་ཉེས་པའི་ཆ་གང་རུང་ཞིག་ཡོད་པའི་དཔེ་རུ་འཇོག་པར་བྱེདསོགས་ཁ་བརྡའི་ནང་དུ་བཀོལ་གྱིན་ཡོད་ལ།བུད་མེད་མཛེས་མ་དག་ཧེ་ལུནམཆན།མོ་ནི་ལྷ་ཆེན་ཟོས་སིའི་སྲས་མོ་སྟེ།སྐབས་དེའི་མི་ཡུལ་གྱི་མཛེས་མའི་རྒྱན་གཅིག་ཏུ་གྲགས་ཤིང་།རྗེས་སུ་མོ་རང་སི་ཕར་ཐ་རྒྱལ་ཁབ་ཀྱི་རྒྱལ་སྲས་ཀྱི་བཙུན་མོ་ཡིན་དུས་ཁྲི་རོ་ཨེའི་རྒྱལ་སྲས་ཀྱི་རྗེས་དེད་དེ་བྲོས་བྱོལ་བྱས་པས།སྐད་གྲགས་ཆེ་བའི་ཁྲི་རོ་ཨེའི་གཡུལ་འགྱེད་བྱུང་།ནུབ་ཀྱི་རྩོམ་རིག་ཏུ་མོའི་སྣང་བརྙན་ནི་རང་རེའི་སེང་ལྕམ་འབྲུག་མོ་དང་ཧ་ཅང་འདྲ་བོ་ཡོད་པས་མོ་ལ་ནུབ་ཀྱི་འབྲུག་མོ་རུ་འབོད་ཆོགགྱི་དཔེ་རུ་འགོད་པར་བྱེད།དེ་བཞིན་དུ་ངེད་ཅག་གིས་སྣང་ལ་ངེས་པའམ་མ་ངེས་གང་རུང་གི་ངང་ནསཨེ་ལཱིས་ཡ་ཌིལུང་དུ་འདྲེན་པར་བྱེད།འདི་དག་ཐམས་ཅད་ལོ་ངོ་སུམ་སྟོང་སྔོན་གྱི་དཔའ་བོའི་སྒྲུང་གང་ལས་བྱུང་བ་ཉིད་དོ།།